ISANG SERIES MULA SA NETFLIX
A, ang ari ng babae.
Tingnan mo ito.
'Di tayo sanay na tingnan ito nang harapan, 'di ba?
Napakamisteryoso ng ari ng babae,
tago, hindi makikita.
Nasa pinakaloob.
Ako si Rita Saint Swithins,
at sasamahan ko kayo sa isang paglalakbay
sa ilalim ng sinapupunan ng tao.
Ang pinaka-akmang pugad para sa pinakamakapangyarihan sa lahat ng emosyon:
Ang kahihiyan.
Siyempre, 'di lahat ng babae ay may aring pambabae
at 'di lahat ng may aring pambabae ay babae,
pero gaya ng sinabi ni Jeff Foxworthy,
"Kung ika'y malumbay, malamang ika'y may petsay."
Kaya samahan ninyo ako, ang dakilang babae ng kahihiyan,
para sa isang espesyal na episode ng Big Mouth, "Vagina Shame".
Ipinakikilala ko si Jessica Cobain Glazer.
Si Jessi.
Isang nagdadalagang babae na punong-puno na ng kahihiyan.
Sa ika-13 taon niya, naranasan na niya ang lahat.
Hiwalay na magulang,
sunod-sunod na bigong pag-ibig
at isang makulay na relasyon
sa pagkabalisa at depresyon.
Pero lahat ng iyon ay balewala sa ngayon,
dahil nakahanap ng kasiyahan si Jessi sa,
isang katalogo ng Eddie Bauer.
Ang galing talaga nitong bagong leggings na ito, ano?
Nagmumukhang maliit na mansanas ang puwit mo.
Salamat, Connie. Sa tingin ko maganda 'yon, ano?
Alimango at mansanas? Bagay na bagay 'yon.
Maliit ang tinitirhan ni Jessi
kasama ang kanyang tatay at ang buntis nitong nobyang si Caitlin,
na kilala rin bilang "Ang Babaeng Keso."
'Di ako makapaniwalang nasa unang pahina ng Fearless Flyer ang molten lava cake.
Ang Fearless Flyer
ay isang koleksiyon ng mga kupon at patalastas para sa Trader Joe's.
Akala ni Greg isa itong diyaryo.
-Uuwi ako para maghapunan. -Sana gusto mo ang cake na na-microwave.
Jess, kung gusto mong labhan ko ang leggings mo,
puwede kong isabay sa labahan ko.
-Marumi na ba ang leggings ko? -Hindi.
Ilang araw mo na kasing suot 'yan. Kaya naisip ko lang--
Nilabhan ko ito habang tulog ka, tulog ka kasi nang tulong.
Garapal pero kinakailangang kasinungalingan,
dahil dapat laging mali si Caitlin. Ganoon talaga.
'Di tayo ang gumawa ng patakaran.
Mga bata lang tayo.
Kaya, sa magkahalong
mababang tingin sa sarili at pagkamuhi sa pang-aapi,
patuloy na isinuot ni Jessi ang leggings na 'yon nang ilang araw
at ilan pang araw
at ilan pang araw.
At sa ika-11 araw, dumating ang pangangati.
Okey, sige.
Masasabi kong may hindi tama doon sa baba.
May naisip ako.
Kunin mo ang kalansay na 'yon at ipangkamot mo ang isa sa buto nito.
Hoy, Jessi.
-Dito sa baba. -'Uy.
Pakiusap. Kuskusin mo ako na parang tiket ng Lotto
at ipaparamdam ko sa'yo na para kang nanalo.
Siguro dapat ikuskos ko ang gilid ng librong ito
nang maigi sa singit ko.
Sigurado ka?
'Pag may nakakita sa'yo, baka tawagin ka nilang tirador ng libro.
Jessi, nandito pa ako.
Kung aabutin mo at dudukutin ang mga mata ko,
magpapasalamat ako.
Pupunta ako sa banyo.
Takbo, tirador ng libro. Takbo.
Hanapin mo "makating ari, bakit?"
-Heto na. -'Wag ka nang mag-isip.
Okey. Makating ari. Posibleng sanhi: vaginosis, vaginitis, mga kanser.
Puwedeng kamutin mo muna ako hanggang mapunit ang mukha ko?
Grabe, naiihi ako.
Hugasan mo mula sa loob.
Baka makakaginhawa 'yong ihi.
Sige. Tingnan natin.
Sobrang hapdi!
Mahal kong Satanas, hahayaan kitang sumiping sa akin
kung aalisin mo ang ang hapding ito.
Tatanggapin ko ang binhi mo.
Dadalhin ko ang masama mong anak.
Teka, may patalastas.
"Vagisil." Mukhang maganda 'to.
Oo. Paselyohan natin ang ari mo.
'Wag mo akong susukuan. Parating na ang tulong.
Kailangan ng gabay ni Jessi,
pero abalang nagtatrabaho si Shannon
dahil, ganoong klase siyang ina.
MAMA 00:32
Kumusta, 'Ma. Kasi…
'Pag natanggap mo ito, tawagan mo ako.
May makati at mahapdi akong tanong sa'yo.
Diyos ko.
BOTIKA
Jessi. Kamutin mo pa,
o hindi na ako si Gng. Mabait Na Ari
at magiging si Beatrice!
Sino naman si Beatrice?
Hindi, siya ang masama kong kakambal, Jessi.
Maniwala ka sa akin, ayaw mo siyang makilala.
Tingnan natin ang sangay ng sirang ari.
A, oo, ang pasilyo ng kalinisang pambabae.
Isang buong seksyon ng tindahan na kumukumbinse sa mga babae
na ang kanilang ari ay nakakadiri sa natural nitong estado.
-'Uy, nakakatuwang babae. -Kumusta.
Nangangati ka ba na may panunuyo ng ari at masangsang na amoy?
Tingin ko karaniwan lang ang… amoy ko?
-Karaniwan, 'di maganda 'yan. -Talaga?
Dapat amoy lavender ka na mula sa probinsiya.
Lavender? Sige.
Dapat amoy kabinet na puno ng mantel ang babae.
'Yon ang amoy malinis.
-'Uy. Mahal ko. -Kumusta.
Ang talagang kailangan mo ay mahugasan
gamit ang aking sariwang aprikot na panghugas.
Isang douche?
Maniwala ka, gusto ng mga lalaki ang lasa ng aprikot.
Diyos ko.
Totoong patalastas 'yon.
'Di ko kailangang imbentohin ang anuman dito. Hanapin n'yo.
Jessi, kumuha ka ng kahit ano.
Parating na si Beatrice.
Buksan mo ang pinto, maldita ka.
Kumakatok si Beatrice, Jessi. Kunin mo 'yung pamunas.
Walang hukom ang hahatol sa'yo sa lupaing ito.
At ganoon na lang,
ang tirador ng libro ay naging magnanakaw ng Swipes Wipes.
Walang nagagawa ito kung 'di pag-amuyin akong…
"Kiwi Banana Birthday Cake"?
Dalawang salita, at hayaan mo akong sabihin ito: makinang pangliha.
Naku, hindi. Ano 'yan?
Okey, kakaiba ito, Jessi,
pero umorder ka ba ng keso sa isang kainan
at napadala ito sa damit panloob mo?
-Masama ang pakiramdam ko. -Sige. Lilinisin kita, nang maiging-maigi.
Oo, isisin mo nang parang maruming kawali na may sunog na lasagna.
Isisin mo nang mabilis. Madiin.
-'Di ko kaya. Dinidiinan ko na. -Isisin mo ako nang husto.
Bobong maldita ka.
-Lintek, si Beatrice. -Hindi.
Tama 'yan, Jessi.
Gustong-gusto kitang makilala.
At ngayon babarilin ko ang mukha ko.
-Naku, may baril siya. -Kargado si Beatrice.
Isa sa atin ang mamamatay ngayong gabi.
Ako, ay handa para sa kadiliman.
Akin na ang maliit na baril na 'yan.
Ito ba ang gusto mo? Walang hiyang baliw.
-'Wag. -Gusto mo 'to?
Pinapatay mo ang sarili mong ari.
Nakalulungkot si Jessi,
inaatake ang sariling baliw na ari gamit ang panghilod.
Nakakahiya, talaga.
Pero tatanungin ko kayo:
Paano kung maglakbay tayo nang ilang pulgada sa hilaga ng vulva sa mons pubis,
kung saan tumutubo ang kulot na buhok at kumakapal ang kahihiyan.
Ikalawang case study: Lola Ugfuglio Skumpy.
Labingtatlong taon, walang bantay,
wala ang magulang at 'di nagugupitan.
Miyerkules ng gabi, at ang nanay ni Lola ay nasa Racine, Wisconsin
at nakikiapid sa bandang Hoobastank.
Isa lang ang ibig sabihin nito para kay Lola.
Hot Pockets at libreng pornograpiya sa Internet.
Bilisan na nating magtalik bago umuwi sina Mama at Papa.
Ang mama ko at ang papa mo, dahil stepsister mo ako.
Okey, hindi sila magkamag-anak, kaya ayos lang ito.
Napakadali talagang makipagtalik sa isang kasama mo sa bahay.
Ang laki ng natitipid natin sa gasolina.
Tinitingnan nang maigi. May nakikita akong uso.
Lahat ng babae sa porn ay kasingkinis ng dolphin doon sa baba.
Kamahalan, alam n'yong hindi ito ang likas na itsura ng karamihan ng mga babae.
Ano ba'ng alam mo, buhok ka?
Ikaw na ang nagsabi, kamahalan. Kami ay mga buhok sa ari.
At kami ang bantay sa pundiya magmula sa simula.
Oo, kami nga iyon.
Sumumpang poprotektahan ang ari ng tao mula sa mga dumi.
Gaya ng nahuhulog na dahon.
Oo, sige, nahuhulog na dahon.
Naglalabas din kami ng sebum,
isang natatanging langis na pumipigil sa pagdami ng mapanganib na mikrobyo.
Kami ay likas na proteksiyon mula sa nahuhulog na dahon,
hinanging mga dahon, mga dahon na maaaring dala ng hardinero--
Balthasar. Tama na ang mga dahon.
Sige. Palagay ko kabutihan ko lang ang iniisip ninyo.
Pero tingnan ninyo ang mga litratong ito.
Wala ni isang buhok ang makikita.
'Yan ba ang gusto ng mga lalaki?
Mahirap sabihin 'yan, aking reyna.
Mga buhok lang naman kami sa ari.
Kalasag ng ari mula sa pinakamapanganib na--
'Wag mong sabihin nahuhulog na dahon.
Hindi na kailangan, dahil sinabi mo na.
Balthasar.
Kahit sandaling napaamo
si Bb. Skumpy ng mga dakilang kabalyero ni San Jose,
nakialam ang kapalaran matapos ang ilang araw
sa pamamagitan ng pelikula ni Robert Altman
na pinag-uusapan ng ilang kabataang lalaki.
Tapos, lumabas si Julianne Moore,
hubad mula baywang pababa kagaya ni Winnie the Pooh.
At alam n'yo, mga pare. Pula ang buhok niya sa ari.
Tama? Tama ba 'yon?
Nakakadiri. Dapat para silang dugong.
Makinis, magaling sa bola at laging pumapalakpak para sa'yo.
Pipigilan sana kita sa pagbanggit ng patalastas ng tatay mo, Jay,
pero ngayon, sa tingin ko tama ka.
Hindi, nakapagdesisyon na ang mga hukom na kaibigan kong lalaki.
Ang mga buhok ko ay, may sala dahil naroon sila.
Isa lang ang magagawa ng nakakaawang bata.
Nagmamakaawa kami, Kamahalan, iligtas mo kami.
Ang Diyos mismo ang naglagay sa amin sa iyong ari.
Pasensiya na. Magiting ninyo akong pinagsilbihan,
pero nagsalita na ang lipunan.
Pugutan sila ng ulo!
Aking reyna, nagmamakaawa kami.
Tapat kaming naglingkod sa'yo, sa maraming taon.
E, ano? Patayin sila.
-Narito kami para sa pagbitay. -I-laser sila.
Pakiusap, Kamahalan, nagmamakaawa ako.
Paano kung hubad kang nagbabasa sa ilalim ng puno
at nahulog ang isang matulis na dahon?
Hindi 'yan nakakatulong, Balthasar.
Ngayon na.
Balthasar? Leandre?
Nariyan ba kayo?
O, hindi, pinatay ko ang mga buhok ko sa ari.
At heto na ang isang dahon.
Isa akong usa sa harap ng ilaw, 'di makagalaw sa takot.
Gaya ito ng sinabi ni Balthasar.
Ano na ang gagawin ko ngayon?
Ngayon, Lola, hintayin mo ang masakit na muli nilang pagtubo.
Tapos bubunutin at aahitin at magpapakinis ka na naman,
nang hindi nauunawaan kung bakit mo ito ginagawa.
'Yan ay isang masarap na kahihiyan.
Tatanungin ko kayo,
'yong mga lalaking kumumbinse kay Bb. Skumpy na mag-ahit,
alam ba nila ang itsura ng ari ng babae?
Isang ari ng babae?
Hindi. Ibig kong sabihin, 'di pa ako nakakita nang malapitan,
pero kaya kong iguhit.
At… hayan.
Okey. Hindi ito hindi kaakit-akit. Papayagan ba ang Netflix na ipakita ito?
Ari ng babae?
Bakit mo sinabi 'yon? Wala akong pakialam do'n.
Kaya nga naimbento ang pinto ng banyo.
Umalis ka na sa kotse ko, baliw.
Tinatawag ko silang mga mahal ko.
May nakakaalam ba kung ano'ng nangyari sa iginuhit ni Nick na ari ng babae?
May kapatid ba 'yon?
Ikatlong case study: Missy Foreman-Greenwald.
Magulo ang mga hormone,
isang babaeng nahihirapan, gaya ng lahat ng mga 13 taong gulang,
dahil sa mga isyu ng pagkakakilanlan,
isyu ng pagpapahalaga sa sarili,
isyu sa mga magulang niya, siyempre.
Pero sa araw na ito, mga isyu sa pagiging… napag-iiwanan.
Bigla akong dinatnan. Sino sa inyo ang may tampon?
Naghahanap… nagkakalkal…
Pasensiya na, 'di ako nagdadala ng sobra.
Gusto ko ng peligrosong buhay, alam mo na, dumihan ang damit ko.
Pasensiya na. Nagamit ko na
'yong akin para punasan ang natapon kong inumin.
Sa pananaw ni Missy,
ang sagot sa kung sino ang nireregla ay lahat.
Lahat maliban sa kaniya.
Tingnan mo sila. Mga babae.
Nakatingin sa libro
habang hinahanap ang makapangyarihang patpat ng pagkababae:
ang tabakong dugo.
Ako naman ay parang sanggol dahil sa tuyot kong matris.
Bilis, kunyari naghahanap ka ng tampon.
-Mayroon ka ba, Missy? -Magsabi ka ng kahit ano maliban sa totoo.
Buweno… Wala.
Mayroon sana, pero wala
kasi gumagamit ako ng DivaCup para sa buwanang dalaw ko.
Gumagamit ako ng DivaCup.
Nasobrahan ka yata do'n.
Gumagamit ka ng DivaCup?
Nang may kasigasigan.
Madali lang itong gamitin, parang Keurig pod lang.
Pero sa halip na kape, 'pag ipinasok ko na 'yon,
napupuno ito ng matingkad na pulang katas ni Missy.
-Ay, nalintikan na. -Wala pa akong kilala na gumagamit ng cup.
Buweno, ngayon mayroon na. Malaking bahagi ito ng pagkatao ko.
Naniwala na sila. Tumahimik ka na.
At dahil nakabibingi ang katahimikan,
gumagamit din ng ganito ng nanay ko.
Ano'ng ginagawa mo?
Okey, buwan-buwan kayong nag-iipon ng dugo sa cup ng nanay mo?
Oo, iniuugnay kami nito sa ikot ng buwan.
Katunayan, noong una akong niregla,
malamang ilang buwan bago ka nagkaroon, Devin,
nagkaroon kami ng seremonya ng Unang Buwan para ipagdiwang ang aking pagkababae.
Bilang iyong hormone monstress at abogado,
nakikiusap ako na tumigil ka na.
Kaya, wala, Ali, mabalik ako, wala akong tampon.
Pasensiya na. Gumagamit ako ng DivaCup. Mauna na ako.
Gusto naming mga Shame Wizard ang isang kasinungalingan,
isang maliit na pantal sa kaluluwa, nabubulok.
At 'di nagtagal, babalikan si Missy ng mga kasinungalingan niya.
Okey, sa pakikipag-usap, pakiusap,
sabihin sa kapareha n'yo kung paano n'yo sana napigilan ang 9/11.
Ang sama ng pakiramdam ko.
Siguro dahil ito sa sobrang kinain ko?
Kailan ba matututunan ng pamilya mo na may nasosobrahan din sa fiber?
Hindi kayo panda.
Kailangan kong dumumi.
Ginoong Arroyo, ano'ng antas ng pagpayag ng gobyerno
ang mayroon ako sa tanong na ito?
Sa Espayol, Caleb.
Puwede ba akong pumunta sa banyo?
Sa Espanyol, Binibining Foreman-Verdewald.
El baño, por favor. Numero dos grande, sir.
Pambihira. Dumumi ako sa salawal ko?
Nangyayari 'yan sa lahat.
Paano ito nangyari nang hindi ko alam?
-Amuyin mo 'yong dumi. -Bakit?
Alam mong gusto mo.
Hindi ito dumi.
Sa tingin ko ito ay… dugo.
Maitim, malapot, malagkit na dugo.
Regla mo ba 'yan?
Dumumi ka at amuyin mo. Paghambingin mo.
Parang may masamang maliit na manika sa loob
na nananaksak palabas.
Hala, maputla ka at namamawis at nanginginig.
Para kang si Prinsipe Andrew noong panayam niya.
Hindi ito ang regla ko.
Sabi ng nanay ko magiging isa kami ng buwan.
Nangako siya ng masayang pag-angat sa pagiging babae.
Pero nakalulungkot na pagbaba ito sa pagtatae.
Pero, hindi maamin ni Missy sa mga kaibigan ang paghihirap niya.
Nakakulong siya sa sarili niyang kasinungalingan.
Kumusta, mahal ko.
'Yong palabas na gusto mo tungkol sa mga problema sa math
ay magsisimula na sa PBS Kids.
'Di ako interesado.
Nasanay na dito ang nanay ni Missy
dahil ang ika-13 taon ni Missy ay pahirap nang pahirap.
Ayaw ko lang sa'yo. 'Wag n'yo akong kausapin.
Ayaw kong gumawa ng sarili kong pasas.
Ano'ng ginagawa mo?
'Di ka naman maglalagay ng duguang panty diyan, ano?
Saan ko ilalagay?
Itago mo. Sa ilalim ng basurahan.
Oo nga, ayos 'yon.
Magaling, Missy.
Ligtas ang sikreto mo sa ilalim ng mga tisyu
at nabubulok na dental floss.
Sana puwede ko ring pabulukin ang buong katawan ko.
Doon nakahiga si Missy,
babad sa nakalalasong sabaw ng sakit, sikreto, galit, at kasinungalingan.
Isang perpektong sangkap para sa nilagang kahihiyan.
Lintek ka, buwan.
Missy?
Umalis ka.
Mahal ko, niregla ka na?
'Ma, kinuha mo 'yan sa basurahan?
Bakit hindi mo sinabi ang magandang balita?
Dahil nakakadiri at masakit at maitim
at 'di ito kagaya ng sinasabi mo.
-Ay, mahal ko-- -Ba't 'di mo ako hinanda para dito?
-Nagsinungaling ka sa akin. -Hindi.
Hindi ako diyosa ng buwan. Isa akong bukal ng pagtatae.
Gusto ko lang na maramdaman mo
na magandang bahagi ng pagdadalaga ang pagkakaroon ng regla.
Buweno, maling-mali ka.
Pasensiya ka na, ngayon lang ako nagkaroon ng anak na 13 taong gulang.
Pero pinagdaanan mo ito.
At gusto kong maging mas maganda ang buhay mo kaysa sa akin.
Alam mo ba ang nangyari noong niregla ako?
Hindi ka ba, naging isa sa mundo, o kung ano man?
Sinampal ako ng nanay ko at sinabing "binabati kita."
Bukas na palad sa mukha.
Bakit?
Tradisyon ng mga Hudyo tungkol sa pagbalik ng dugo sa mukha ko.
At saka, masama talaga ang ugali ng lola mo.
Sumalangit nawa.
-Parang may masamang manikang sinasaksak-- -Na sinasaksak ka sa loob?
Oo.
Ganito.
Bibigyan kita ng Advil na naitabi ko.
Umiinom ka ng Advil?
Buwan-buwan.
Pero sabi ni Papa nasa lupa ang lahat ng kailangan nating gamot.
Oo, pero 'di pa niya naranasang sumakit ang puson
na parang sasabog ang puwit.
Alam kong parang hindi, pero magandang bagay ang iyong regla.
Ipinagpapasalamat ko ang akin
dahil ipinapaalala nito kung paano ka ginawa ng katawan ko.
Mama.
Puwede ba kitang yakapin?
Puwedeng pagkakuha mo na lang ng Advil?
'Di lahat ng kuwento ng kahihiyan ng ari ng babae ay kalunos-lunos.
Sa kasamaang palad.
Pupusta ako na iniisip n'yo
na nawawala ang kahihiyan kapag tumanda na.
Gaya ng dati, mali kayo at mukha kayong hangal.
Ika-apat na case study: Caitlin Grafton.
Naaalala n'yo siya? "Ang Babaeng Keso" mula sa bahay ni Jessi?
Si Caitlin ay 26 na taong gulang,
pitong buwang buntis at makatatanggap ng nakababahalang balita.
Caitlin, nakita ko ang resulta ng ultrasound mo.
Magaling. Ayos lang ba ang lahat?
Narinig mo na ba ang CPD?
Siyempre, iyan 'yong California Pizza Ditchen.
Hindi. Cephalopelvic disproportion.
Ibig sabihin masyadong maliit ang pelvis mo para manganak nang normal.
Naku. Sino'ng mag-aakalang masyado itong maliit?
Caitlin, dapat mong pag-isipan ang C-section,
para sa kaligtasan ninyo ng bata.
Pero may plano na akong manganak nang normal.
Tatanggalin ko dapat ang damit ko
at tutugtog ng silindro sa harap ng bata.
Okey. Oo, sa palagay ko oras na para gumawa ng ibang plano.
Isang C-section? Hindi.
Ni ayaw ko nga ng epidural.
Naku, may depekto ang daanan ng panganganak ni Caitlin.
Pero kahit papaano ay suportado siya ng isang matanda at sugapang hangal.
'Di ko maintindihan kung bakit malaking bagay ito.
Hindi mo maintindihan bakit malaking bagay ito?
Nakakalungkot na kailangan mo ng C-section--
A, "nakakalungkot," Greg. Sigurado kang 'di ito "sobrang nakakalungkot"?
Ayaw kong magsalita,
pero ayaw ko rin na walang sabihin?
Ayaw ko lang talaga ng C-section.
Gusto kong manganak nang normal,
gaya ng milyong taon nang ginagawa ng mga babae.
Pakiramdam ko bigo ako, at siyempre 'di mo ito maiintindihan.
Okey, pero sa kabilang banda,
'pag lumabas ang bata, ang ari mo ay hindi magiging… durog?
Ay, lintek ka.
Patawad, hindi durog.
Sabog?
Para sa akin, natatangi si Greg.
Habang papunta sa banyo si Caitlin,
sigurado siyang wala ni isa sa mundo
ang nakaramdam ng nararamdaman niya para sa kanyang mahal.
Ayos. Ginamit ni Shane Lizard ang salita ko.
Ayos, sige.
Nananalo ako.
Tumahimik ka, Beatrice. Hoy.
Naku, pasensiya ka na, kasi--
Jessi, honey, ano'ng problema?
Nabaliw na ang ari niya.
Wala na dito ang ari ni Jessi.
Si Beatrice lang ang narito.
Nangangati ako, at mahapdi, at may nakakadiring bagay sa damit panloob ko.
Para itong isang tumpok ng keso sa koton na duyan.
'Di ko alam kung may vaginitis ako o kanser o kanser ng ari o ano.
Ay, mahal ko, hindi.
'Wag kang mag-alala. Yeast infection lang 'yan.
Isang yeast infection?
Ayos. Magandang pangalan.
At ginamit mo ang pamunas na ito?
Oo, pinalala lang nito ang lahat.
Oo, ang pangit talaga ng pamunas na 'yan.
Mayroon ako dito para sa'yo.
Nandidiri ako sa sarili ko. Nakakadiri ba ako?
Hindi, hindi ka nakakadiri.
Isinuot mo lang nang matagal ang leggings mo.
Dapat nakinig kami sa'yo.
Akala kasi namin wala kang kuwenta.
Heto. Monistat ang tawag dito.
Hindi, huwag Monistat. Huwag.
Makakatulong 'yan sa pangangati.
Ay, gumagana ito.
Jessi, bumili ka ng marami dahil gusto ko ang Monistat.
Gustong-gusto.
Ay, salamat. Wala na si Beatrice.
'Wag kang mag-alala, Caitlin. 'Di totoong tao si Beatrice.
Masamang espiritu ito na nakatira sa ari ko.
Hindi iyon.
May CPD ako.
'Yong California Pizza Ditchen?
Ibig sabihin kailangan ko ang C-section.
Gusto kong manganak nang normal.
At hindi ito-- hindi ito ang plano ko.
Ay, lagot, ikinalulungkot ko. Nakakainis talaga 'yan, Caitlin.
Oo. 'Yan ang tamang tugon. Salamat.
Alam mo, ipinanganak ako nang C-section.
-Teka, talaga? -Oo.
Gumaan ang pakiramdam ko ngayong alam kong ipinanganak ka nang C-section.
-Talaga? -Oo.
Siguro magiging kasing galing mo ang batang ito.
Salamat.
Okey, sandali. Gusto na ba natin ngayon si Caitlin?
Ewan ko, parang.
Ako, nahuhumaling ako sa kaniya.
'Uy, puwede ba tayong magpakatotoo?
Sige, nagsasalitang ari, magpakatotoo tayo.
Isa lang akong nababanat na kalamnan,
gaya ng ibang bahagi ng iyong katawan.
May kakayahan akong masiyahan,
at oo, minsan, makati at kasuklam-suklam na hapdi.
Pero ang bigat na inilalagay ng lipunan sa akin,
'yon talaga ang nakakainis.
Kaya alam n'yo?
Siguro ang lipunan ang dapat maghugas.
Oo. Lipunang panghugas.
Pagkatapos ng lahat, may problema ka pa rin sa ari ng babae?
E, 'di halikan mo ang kapitbahay ko.
-'Yong puwit mo ang sinasabi niya. -Oo, alam ko.
Magyakapan tayo. Halika rito.
Mahal ko kayo.
Ang pakikipagkaibigan, pagkahabag, at pagdadamayan
ang malulupit nakalaban ng kahihiyan.
Pero 'wag n'yo akong alalahanin. May ilan pa akong pamamaraan.
Maayos na ang pakiramdam ko.
Ako rin.
Pasensiya na at tinutukan kita.
'Wag mong alalahanin 'yon. Nangyayari talaga 'yon.
Jessi. Ayos lang ba ang lahat?
Bago ang telepono ko at 'di ko nakita ang abiso.
Hindi. Ayos lang.
Nagkaroon ako ng yeast infection, pero tinulungan ako ni Caitlin.
A, tinulungan ka ni Caitlin. Ayos 'yon.
Oo. Kasi, nandito lang kasi siya… alam mo na. Ayos lang ba 'yon?
Siyempre naman. Jessi, ayos 'yon.
Maganda na natulungan ka ni Caitlin.
Pasensiya… ka na.
'Wag. Pasensiya na. Dapat nariyan ako para sa'yo.
Halatang masama ang loob mo. Patawad talaga.
Patawad kung mukhang masama ang loob ko. Masama akong ina.
Mabuti kang ina. Sa tingin ko masama akong anak.
Babawi ako.
Dapat pinag-aralan natin ang telepono mo.
Pag-aaralan ko na ang telepono ko.
Kita n'yo?
Nakita n'yo ang nangyari?
'Di basta nawawala ang kahihiyan.
Umaangkop ito, at bumabalik nang mas matindi.
Iyan ang tatag ng kapangyarihan ng Women and Shame.
Mabibili ito, sa isip ng lahat ng babae, palagi at kahit saan.
Gayon din sa Amazon.
At oo, dapat kang mahiya sa pamimili roon.
Ang pagsasalin ng subtitle ay ginawa ni Ivy Grace Quinto